Атырау облысында карантин ұзартылды
"Атырау облысында карантин ұзартылды" | "https://abai.kz/post/121423"
TITLE: Атырау облысында карантин ұзартылды
URL: https://abai.kz/post/121423
META: "Атырау облысында карантин ұзартылды" | "https://abai.kz/post/121423"
DATE: 29.09.2020
AUTHOR(s): Abai.kz
TOTAL WORDS: 277
TEXT: Атырау облысында карантиндік шектеу шаралары 12 қазанға дейін ұзартылды. Енгізілген жаңа қаулыға сай ойын-сауық орындары мен кинотеатрлардың және букмекерлік кеңселердің жұмысына тыйым салынды. Қаулы бойынша , Атырау облысының аумағында 2020 жылғы 28 қыркүйек сағат 00:00-ден 12 қазан сағат 00.00-ге дейін шектеу шаралары ұзартылды. Ойын-сауық орындарының (караоке, бильярд, компьютер клубтары, түнгі клубтар, боулинг орталықтары, жабық үй-жайлардағы балалардың ойын алаңдарымен аттракциондар, батуттар және басқалары), кинотеатрлардың (ашық аспан астындағы кинотеатрларды қоспағанда), букмекерлік кеңселердің қызметіне тыйым сақталды; Мемлекеттік органдардың (ұйымдардың, кәсіпорындардың), квазимемлекеттік секторлардың, ұлттық компаниялардың, өзге де ұйымдардың, сондай-ақ қызметтері рұқсат етілген кәсіпкерлік субъектілердің қызметіне әлеуметтік қашықтықты және күшейтілген санитарлық-дезинфекциялық режимді сақтай отырып рұқсат берілсін. Сонымен бірге қызметкерлердің кемінде 50 пайызы (штат кестесінде 30-дан аса қызметкер болғанда) қашықтан жұмыс режимі сақталады; Бір мезгілде жабық ғимараттарда, ашық алаңдарда 50 адамнан аспайтын, кемінде 2 метр әлеуметтік қашықтықты және күшейтілген санитарлық-дезинфекциялық режимді сақтай отырып, бір отбасы мүшелерін қоспағанда бір үстелге 4 адамнан аспайтын адам санына отыруға рұқсат етіп, ұжымдық іс-шараларды өткізбей, қоғамдық тамақтандыру объектілерінің (кафелер, мейрамханалар және басқалар) қызметіне сағат 08:00-дан 00:00-ге дейін рұқсат берілді; Маска режимін, әлеуметтік қашықтықты сақтай отырып, ашық ауадағы кинотеатрлардың қызметіне рұқсат берілді; Сауда-ойын-сауық орталықтарында орналасқан (жеке үй-жайларда) қоғамдық тамақтану объектілерінің қызметіне ұжымдық іс-шараларды өткізбей,50-ден аспайтын отыратын орын орнатыла отырып, №43 ҚРБМСД қаулысының талаптары сақталған кезде қызметіне рұқсат берілді. Қылмыстық-атқару жүйесі мекемелерінде ҚР бас мемлекеттік санитар дәрігердің 2020 жылғы 26 маусымдағы №43 қаулы 24-қосымша талаптарын сақтай отырып ұзақ және қысқа мерзімде кездесулер рұқсат етілді. Демалыс және мереке күндері келесі шектеу шаралары ұзартылды: Азық-түлік супермаркеттері мен олардағы дәріханаларды қоспағанда, сауда және ойын-сауық орталықтарының (бутиктер), сауда үйлерінің, сауда желілерінің қызметін тоқтата тұруға; Азық-түлік емес және азық-түлік жабық базарлардың қызметін тоқтата тұруға; Теңіз кен орны аумағына бұған дейін енгізілген карантин режимі сақталады. Abai.kz
